
74.  AARGANG 


PROFETIENS  AAND  I  KRISTI  KIRKE. 

Profetier  i  vore  Dage  og  deres  Opfyldelse. 
(Tale  af  Ældste  Ncphi  L.  Morris  i  Salt  Lake  City  den  19.  Okt  1924.) 

Da  jeg  er  indbudt  til  at  tale  til  denne  Forsamling  i  Dag, 
beder  jeg  ydmygt  om  Guds  Vejledning  i  det,  som  jeg  vil  sige. 

Jeg  vil  som  Tekst  vælge  det  sidste  Vers  af  den  Salme,  som 
Koret  lige  har  sunget,  hvilket  lyder  saaledes: 

Se,  Israel  fra  fjern  og  nær, 

Nu  skal  samles  til  sit  Hjem; 
De  med  deres  Midler  der 

Bygge  vil  Jerusalem. 
Og  Zion  straale  som  en  Sol, 
Guds  Sandhed  naa  fra  Pol  til  Pol. 

Forfatteren  iil  denne  Salme  er  Ældste  Parley  P.  Pratt,  en 
af  Kirkens  tidligere  Apostle.  I  Aaret  1840  præsiderede  han 
over  den  europåske  Mission,  og  i  det  Aar  udgav  han  en 
Salmebog,  der  indeholdt  denne  Salme.  De  Linier,  jeg  har  læst, 
er  profetiske  i  deres  Karakter:  »Se,  Israel  fra  fjern  og  nær, 
snart  skal  samles  til  sit  Hjem.« 


194 


I  mange  Aarhundreder  har  det  »adspredte  Juda  og  Israel« 
med  Længsel  set  hen  til  den  Dag,  da  de  kunde  blive  indsam- 
lede til  deres  Fædres  Land  og  igen  blive  anerkendt  som  en 
selvstændig  Nation.  Salmens  Forfatter  tilkendegiver  tydeligt 
ved  Brugen  af  Ordet  »nu«,  at  Tiden  er  kommen,  da  det  ad- 
spredte Israels  Haab  skal  virkeliggøres,  og  det  er  indlysende, 
at  Jødernes  Indsamling  ifolge  denne  Forudsigelse  skal  finde 
Sted  i  denne  evangeliske  Husholdning. 

I  to  andre  Linier  siges:  »De  med  deres  Midler  der  bygge  vil 
Jerusalem.«  Disse  profetiske  Ord  kan  kun  have  en  Betydning, 
og  det  er,  at  Israels  Bern  i  denne  Uddeling  vil  genopbygge 
Davids  Stad  og  blive  grundfæstet  som  et  Folk  i  deres  Fædres 
Land. 

Udøvelsen  af  den  profetiske  Gave  har  i  særlig  Grad  kende- 
tegnet de  Sidste-Dages  Hellige  fra  den  Dag,  da  det  vidunder- 
lige Syn  blev  givet  til  Joseph  Smith,  og  ned  til  i  Dag.  Tros- 
artiklerne indeholder  to  bestemte  Erklæringer  angaaende  Til- 
stedeværelsen af  denne  Gave  i  Kirken.  I  6.  og  7.  Artikel  læser 
vi:  »Vi  tror  paa  den  samme  Organisation,  som  fandtes  i  den 
oprindelige  Kirke,  nemlig:  Apostle,  Profeter,  Evangelister, 
Hyrder,  Lærere  o.  s.  v.  Vi  tror  paa  Evangeliets  Gaver  og  Kræf- 
ter, nemlig:  Tungemaalsgaven,  Profeti,  Aabenbaring,  Syner, 
Helbredelse,  Udlæggelse  af  Tungemaal  o.  s.  v.« 

Dette  var,  hvad  de  forrige  Dages  Apostle  sagde,  var  de  rette 
Embedsmænd  i  Kirken,  og  i  Udøvelsen  af  deres  Gerning  blev 
disse  aandelige  Gaver  lagt  for  Dagen.  Siden  de  første  Kristnes 
Bortgang  har  saadanne  Gaver  ikke  været  almindelige  i  Kri- 
stenheden, og  ved  at  fremsætte  saadanne  Lærdomme  nu,  ind- 
tager de  Sidste-Dages  Hellige  en  Særstilling  i  vore  Dages 
Kristenhed. 

I  et  af  Salomons  Ordsprog  finder  vi  følgende  Udtalelse: 
»Naar  der  ikke  er  profetiske  Syner,  bliver  et  Folk  tøjlesløst.« 
Det  burde  være  indlysende  for  alle  Mennesker,  der  er  bekendt 
med  den  hellige  Skrift,  at  den  aandelige  Leder  eller  Profet  i 
en  evangelisk  Uddeling  altid  er  i  Besiddelse  af  Profetiens 
Gave  og  modtager  Aabenbaring.  Saa  selvfølgelig  var  denne 

Sandhed,  at  Profeten  Amos  udbryder:  »Thi  den  Herre,  Herre 
gør  ikke  noget,  uden  at  han  har  aabenbaret  sin  Hemmelighed 
for  sine  Tjenere,  Profeterne.« 

Er  det  ikke  betegnende,  at  i  Historiens  Annaler,  der  om- 
fatter næsten  to  Tusinde  Aar,  har  der  ikke  været  en  frem- 
staaende  Personlighed,  som  har  udøvet  den  profetiske  Gave, 
saaledes  som  forrige  Tiders  Profeter,  og  som  Apostlene  og 
andre  Embedsmænd  i  den  første  kristne  Kirke?  Ikke  i  hele 
den  katolske  Kirkes  Historie  finder  vi  en  saadan  Personlig- 
hed. Katolicismen  har  frembragt  ypperlige  Ledere,  ærværdige 
Prelater,  lærde  og  dygtige  Biskopper,  selvopofrende  og  nid- 
kære Præster,  der  ofte  er  blevne  reformatoriske  Bevægelsers 
Helte,  men  ingen  af  disse,  saavidt  mig  bekendt,  har  nogen- 
sinde optraadt  i  det  profetiske  Embede. 

Ejheller  har  Protestantismen  med  dens  heltemodige  Præ- 
ster og  tabre  Reformatorer  og  Ordets  Forkyndere  kunnet  op- 
vise en  eneste  Mand,  der  talte  i  Herrens  Navn  som  en  Guds 
Profet.  Ogsaa  i  denne  Henseende  indtager  »Mormonismen« 
en  Særstilling. 

For  et  Aarhundrede  siden  skrev  en  lærd  Mand  ved  Navn 
Thomas  H.  Horne  et  større  Værk,  kaldet:  »En  Indledning  til 
et  kritisk  Studium  af  de  hellige  Skrifter«.  I  hans  omhygge- 
lige Analyse  af  Beviserne  for  Kristendommen  udpegede  han 
et,  som  han  mente  var  af  fremragende  Betydning,  og  som  i 
forste  Række  var  et  Bevis  paa  Guddommeligheden  af  den 
kristne  Kirke.  Dette  Bevis  var  Tilstedeværelsen  af  den  pro- 
fetiske Gave. 

Udtrykket  Profeti  forklarer  han  med  disse  Ord:  »Profeti  er 
et  Kundskabens  Mirakel,  en  Erklæring  eller  Fremstilling  af 
noget  fremtidigt,  udenfor  den  menneskelige  Visdoms  Evne  til 
at  forudse  eller  beregne,  og  den  er  det  højeste  Bevis,  der  kan 
gives,    paa    overnaturlig    Forbindelse    med    Guddommen    og 

Sandheden  af  en  Aabenbaring  fra  Gud Det  Menneske, 

der  læser  Profeti  og  faar  Øje  paa  den  tilsvarende  Begivenhed, 
er  selv  et  Vidne  om  Miraklet.« 

En  fordomsfri  Læser  af  den  kristne  Historie  vil  faa  Ind- 

trykket  af,  at  nogle  af  de  aandelige  Gaver  har  gjort  sig  gæl- 
dende blandt  de  Kristne  i  storre  eller  mindre  Grad  ned  gen- 
nem Tiderne.  Helbredelsens  Gave  har  for  Eksempel  været  ud- 
øvet næsten  mellem  alle  kristne  Folk.  Nogle  Kirker  har  haft 
en,  andre  en  anden  af  disse  Gaver,  men  kun  den  oprindelige 
eller  sande  Kirke,  i  Besiddelse  af  guddommelig  Myndighed, 
har  nogensinde  kunnet  udøve  den  profetiske  Gave.  De  ka- 
tolske og  protestantiske  Kirker  har  i  lange  Tider  lært  deres 
Tilhængere,  at  de  højere  aandelige  Gaver,  som  Profeti  og 
Aabenbaring,  ophørte  med  Apostlenes  Bortgang. 

I  skarp  Modsætning  til  disse  to  Hovedretninger  indenfor 
Kristenheden  har  de  Sidste-Dagse  Hellige  fra  denne  Kirkes 
Begyndelse  uforbeholdent  erklæret  sin  Tro  paa  den  profetiske 
Gave  og  har  anerkendt  Lederen  og  Grundlæggeren  af  Kirken 
som  en  Guds  Profet.  Ikke  alene  har  Folket  modtaget  ham  som 
Profet,  men  han  har  selv  fra  hans  tidligste  Dage  taget  denne 
Titel  og  har  udøvet  det  profetiske  Kald.  I  denne  Henseende 
er  de  Sidste-Dages  Hellige  nøjagtig  ligesom  de  forrige  Dages 
Hellige  og  som  de  rette  Troende  i  alle  tidligere  evangeliske 
Uddelinger. 

Som  en  Slags  Indledning  til  det  Emne,  jeg  ønsker  at  tale 
om,  vil  jeg  omtale  nogle  Begivenheder,  der  i  særlig  Grad  har 
interesseret  mig.  For  nogle  Aar  siden  blev  jeg  indbudt  til  at 
tale  i  Ely,  Nevada,  hvor  en  Festlighed  blev  afholdt  til  Minde 
om  Pionerernes  Ankomst  til  Utah  den  24.  Juli  1847.  I  den 
Hensigt  at  skaffe  mig  nogle  Oplysninger  om  vor  Nabostats 
Historie  til  Brug  i  mit  Foredrag,  gik  jeg  til  Byens  Bibliotek 
for  at  finde  noget  desangaaende.  Jeg  fandt  en  Udgave  af  Ne- 
vadas Historie  i  to  Bind.  Under  Overskriften:  »Mormon  Ko- 
lonisation i  Nevada«  fandt  jeg  en  interessant  Beretning,  skre- 
ven af  en  Mand,  der  ikke  stod  i  nogen  Forbindelse  med  vort 
Folk,  og  som  ikke  syntes  at  sympatisere  med  vore  Lærdomme. 
Forfatteren  af  dette  Kapitel  siger,  at  de  første  Nybyggere  i 
Nevada  var  et  meget  kosmopolitisk  Folk,  og  al  der  blandt 
dem  var  en  Koloni  »Mormoner«,  der  nedsatte  sig,  hvor  Byen 

Garson  senere  blev  bygget.  Han  siger,  at  denne  Koloni  »Mor- 
moner« var  ledet  af  en  vis  Orson  Hyde,  der  foruden  at  være 
Koloniens  Præst  tillige  var  dens  øverste  Øvrighedsperson, 
forestod  et  Savværk  og  var  Ejer  af  en  stor  Kreaturfarm.  Ko- 
lonien trivedes  godt  indtil  det  Tidspunkt,  da  Johnstons  Armé 
nærmede  sig,  hvis  Opgave  det  var  ifølge  Rygtet  at  afgøre 
»Mormon« -Sporgsmaalet,  enten  ved  Udryddelse  eller  paa 
anden  Maade.  Da  disse  Rygter  naaede  Præsident  Brigham 
Young,  sendte  han  straks  Bud  til  alle  Kolonisterne  om  at 
sende  deres  mandlige  Medlemmer  til  Salt  Lake  City  med  det 
samme. 

Som  Følge  af  denne  Hjemkaldelse  maatte  Orson  Hyde  i 
den  kortest  mulige  Tid  gøre  sig  rede  til  at  rejse  og  var  ikke 
i  Stand  til  at  faa  sine  Affærer  ordnet  tilfredsstillende  og  sælge 
sin  Ejendom.  Han  tilbød  at  sælge  til  en  latterlig  lille  Pris, 
men  Liebhavere  søgte  at  benytte  sig  af  Lejligheden  og  vilde 
ikke  købe.  Tilsidst  maatte  Orson  Hyde  leje  sin  Farm  og  Sav- 
molle  ud  til  en  Mand  ved  Navn  Richard  Sides,  hvorefter  haft 
skyndsomst  rejste  til  Salt  Lake  City. 

Johnstons  Armé  kom,  men  Uvejrsskyerne  trak  efterhaan- 
den  over,  og  efter  nogle  faa  Aars  Forløb  var  Forholdene 
nogenlunde  normale.  Orson  Hyde  rejste  da  tilbage  til  Nevada 
for  at  tage  sin  Ejendom  i  Besiddelse  igen,  men  Richard  Sides 
erklærede,  at  det  hele  tilhørte  ham,  og  vilde  ikke  anerkende 
Orson  Hydes  Krav  eller  betale  ham  noget  for  det.  Retsgyldige 
Papirer  var  ikke  blevet  udfærdiget,  og  at  bruge  Vold  var 
Hyde  imod 

Paa  dette  Punkt  i  Beretningen  vil  jeg  citere  Forfatterens 
egne  Ord:  »Tilsidst,  efter  at  have  gjort  mange  Forsøg  paa  at 
opnaa  en  Overenskomst,  udtalte  Hyde  i  1862  en  Forbandelse 
over  Folket  i  Washoe  og  Carson  og  især  over  Richard  Sides 
Hoved,  idet  han  befalede  Ild,  Oversvømmelse,  Hungersnød  og 
store  Ulykker  at  ramme  dem,  hvis  de  ikke  betalte  de  10.000 
Doll.  og  en  lignende  Sum  i  Renter.  Og  ved  et  ejendommeligt 
Sammentræf  blev  en  Del  af  Forbandelsen  opfyldt  i  1880,  da 

en  Oversvømmelse,  foraarsaget  ved  et  Brud  paa  en  Dæmning 
i  Bjergene,  aldeles  bortsky  Ilede  selve  den  Grund,  hvorpaa  den 
gamle  Mølle  stod,  og  Byen  nedenfor  denne  og  bedækkede 
Farmen,  der  en  Gang  tilhørte  Sides,  med  saa  store  Mængder 
af  Sand,  at  den  blev  saa  godt  som  værdiløs.  Endvidere,  et  Par 
Aar  senere,  sønderbrødes  en  anden  Dæmning  og  ødelagde, 
hvad  der  var  tilbage  af  Franktowns  Nabo,  Landsbyen  Ophir. 
Og  som  en  anden  ejendommelig  Omstændighed  kan  bemær- 
kes, at  Oversvømmelsen  syntes  at  tage  Sigte  paa  den  eneste 
tilbageværende  Levning  fra  »Mormon« -Koloniens  Tid,  og  bar 
den  gamle  »Mormon« -Kirke  længere  end  nogen  anden  Byg- 
ning og  efterlod  dens  Ruiner  paa  Washoe  Søens  Bred.« 

Denne  Beretning  baade  morede  og  interesserede  mig  i  Be- 
tragtning af,  hvorfra  den  stammede.  Jeg  lagde  fra  først  af 
ikke  stor  Vægt  paa  denne  Tildragelse,  men  ved  at  studere  de 
meget  faa  Oplysninger,  vi  har  om  Orson  Hydes  Liv  og  Ger- 
ning, gjorde  jeg  nogle  særdeles  interessante  Opdagelser.  Jeg 
vil  derfor  dvæle  lidt  ved  Orson  Hydes  Liv  og  Missionsgerning 
som  Baggrund  for  dette  Emne,  fordi  jeg  derved  kommer  til  at 
omtale  tre  Mænd,  der  har  udøvet  Profetiens  Gave  i  baade 
mindre  og  større  Ting,  og  disse  tre  staar  uadskilleligt  for- 
enede med  Oprettelsen  af  Kirken  i  disse  Dage.  De  er:  Joseph 
Smith,  Oliver  Cowdery  og  Orson  Hyde. 

(Fortsættes.) 


AT  „SPÆNDE  BEN". 

Det  er  det  letteste  i  Verden,  at  lægge  Hindringer  i  Vejen, 
at  »spænde  Ben«.  Dertil  behøves  hverken  Mod,  Dygtighed  eller 
Forstand.  Man  behøver  blot  at  staa  stille  midt  paa  Vejen,  og 
uden  at  det  koster  Spor  af  Anstrengelse  kan  man  forstyrre  og 
forhindre  ti  Gange  saa  meget,  som  man  nogensinde  vil  være 
i  Stand  til  at  bygge  op  og  fremme. 

Der  er  mange,  som  lægger  Hindringer  i  Vejen  for  Herrens 

Værk.  Det  er  Personer,  hvis  Evner  og  Kræfter  til  at  udrette 
noget  nyttigt  i  Mesterens  Tjeneste  er  meget  ringe,  men  de  kan 
spotte,  latterliggøre,  finde  Fejl  og  kritisere;  de  kan  skille  Ven- 
ner fra  hinanden  og  bringe  Splittelse  mellem  Arbejdsfæller; 
de  kan  spærre  Vejen  og  ødelægge  andres  Indflydelse,  og  naar 
de  har  gjort  dette,  falder  de  tilbage  til  deres  naturlige  unyt- 
tige Uvirksomhed.  Saa  glemmes  de  hurtigt,  men  de  efterlader 
sig  en  Række  Forstyrrelser  og  Ulykker,  der  kan  mærkes  længe 
efter,  at  de  selv  er  døde  og  borte. 

Paa  den  Maade  er  mange  villige,  ædle  Hjerter  blevne  saa- 
rede  og  gennemstukne  og  mange  velsignende  og  varmtfølende 
Sjæle  lænkede  og  lemlæstede  i  deres  Gerning.  Personer,  som 
ikke  selv  vil  hjælpe,  har  spottet  og  gjort  Indvendinger  saa 
længe,  at  de  tilsidst  har  tabt  Nøglen  til  Rigets  Dør;  de  kan 
ikke  selv  gaa  ind  og  vil  ejheller  tillade  andre  at  gøre  det. 

Her  er  et  Raad,  som  alle  Kristne  saavel  som  alle  Børn  bør 
lægge  sig  paa  Sinde:  »Kan  du  ikke  hjælpe,  læg  da  ikke  Hin- 
dringer i  Vejen.«  Vær  forsigtig  med,  at  du  i  Ord  og  Handlin- 
ger ikke  stiller  dig  i  Vejen  for  dem,  som  søger  at  gøre  godt 
blandt  Menneskene.  Hvis  Gud  ikke  har  givet  dig  Evner  til  at 
udføre  noget  af  Betydning,  saa  vogt  dig  i  det  mindste  for  at 
spænde  Ben  for  andre,  som  han  har  velsignet  i  højere  Grad, 
og  som  søger  at  rulle  hans  Værk  fremad. 

Lad  dem,  som  er  kaldet  til  at  arbejde  for  Herrens  Sag,  være 
taalmodige  under  alle  Forhindringer,  der  møder  dem,  og  tro- 
fast og  tillidsfuldt  vedblive  at  gøre  deres  Pligt  med  den  faste 
Overbevisning,  at  Gud  staar  ved  Roret  og  kan  overvinde  alle 
Hindringer.  Hvad  der  mislykkes  i  Dag,  kan  blive  Grund- 
volden til  en  Sejr  i  Morgen,  og  Ruinerne  af  den  Bygning,  som 
maaske  styrter  sammen  for  os,  kan  blive  et  Led  i  et  langt 
større  og  herligere  Bygningsværk,  som  Gud  vil  anerkende  dg 
krone  med  sine  største  Velsignelser. 

Guds  Øjne  er  altid  fæstede  paa  hans  villige  og  ydmyge  Tje- 
nere, og  de  bør  ikke  blive  mismodige  over  de  Genvordigheder, 
der  møder  dem  paa  deres  Vej,  eller  de  Hindringer,  som  falske 

Brodre  foraarsager.  Dersom  de  virker  i  Tro,  Haab  og  Kærlig- 
hed, kan  de  være  forvisset  om,  at  Gud  ikke  vil  forlade  eller 
glemme  dem;  thi  han  har  Omsorg  for  dem  under  alle  Forhold 
og  Tilskikkelser  og  vil  tilsidst  i  sin  Maade  bringe  dem  trium- 
ferende ud  af  Kampen.  y^e  Armory. 


IKKE  ORD  OG  FAGTER. 

Det  har  været  sagt,  at  Bonnen  er  det  religiøse  Livs  Aande- 
dræt.  For  at  kunne  leve  maa  man  trække  Vejret,  og  paa 
samme  Maade  skulde  altsaa  Bonnen  være  Livsbetingelsen  for 
det  religiøse  Liv.  Det  er  uden  Tvivl  rigtigt,  thi  hvor  Bønnen 
ophører  med  at  være  rigtig  Bøn,  hensygner  det  religiøse  Liv. 
At  aande  er  Betingelsen  for  at  kunne  leve,  men  at  leve  er 
mere  end  blot  at  aande  —  det  er  Virksomhed,  Handling,  Strø- 
ben. Bøn  er  Betingelsen  for  religiøst  Liv,  men  religiøst  Liv  er 
mere  end  Bøn. 

Det  Menneske,  hvis  daglige  Liv  er  blottet  for  Religion,  hvis 
kirkelige  Pligter  forsømmes,  og  som  ikke  har  Tid  og  Lyst  til', 
eller  af  andre  hykleriske  Grunde,  ikke  tager  Del  i  Gudstjenesten 
paa  Herrens  hellige  Dag,  hos  en  saadan  er  det  religiøse  Liv 
ved  at  hensygne,  fordi  Bønnen  hensygner.  Der  fremsiges 
maaske  en  Bøn  Morgen  eller  Aften,  men  det  er  en  dod  Form, 
en  vanemæssig  Ceremoni  og  ikke  et  Udtryk  for  Hjertets  Trang 
til  at  tjene  og  elske  Gud,  thi  var  en  saadan  Trang  til  Stede, 
vilde  Bønnen  opvække  det  religiøse  Liv  og  Vedkommende 
blive  et  levende  Medlem  af  Herrens  Menighed. 

At  Bonnen  er  det  religiøse  Livs  Aandedræt  er  ogsaa  rigtigt 
fra  et  historisk  Standpunkt.  Under  alle  Himmelstrøg  har  Men- 
nesker forsøgt  med  deres  Munds  Ord  at  komme  i  Forhold  til 
det  overnaturlige.  Og  har  de  selv  skabt  sig  deres  Guder  ifølge 
den  nedarvede  Trang  til  at  tilbede  et  højere  Væsen,  da  maa 
de  ogsaa  tiltro  disse  Guder  Evnen  til  at  forstaa  venlig  eller 
indtrængende  Tiltale. 

Overalt  paa  Jorden  staar  Mennesket  og  raaber  til  sine  Gu- 
der, enten  med  stor  Larm,  som  Baalspræsterne  paa  Karmels 
Bjerg,  eller  soger  at  vinde  deres  Bevaagenhed  ved  List  og 
Smiger,  thi  de  er  maaske  enten  optagne  af  andre  Ting  eller 
er  dumme  og  ondsindede.  Bonnen  bliver  da  en  Kunst,  som 
ikke  alle  og  enhver  kan  magte,  og  dens  Udøvere  vinder  derfor 
stor  Anseelse.  Guderne  er  Herrer  over  Vind  og  Vejr,  over  Liv 
og  Dod,  men  med  sine  Bonner  og  Besværgelser  kan  Præsten 
blive  Gudernes  Herre. 

For  Østerlandenes  Folk,  vant  til  Despotluner  og  med  Slave- 
sind, var  det  nær  at  tænke  sig  Guderne  i  de  jordiske  Magt- 
haveres Lignelse,  hvilke  man  maatte  smigre  og  nøje  vogte 
paa  ikke  at  fornærme  med  ubesindige  Ord.  Det  gjaldt  om  at 
bruge  de  rette  Ord,  som  det  var  nodvendigt  at  fremsætte  saa 
højtideligt  og  korrekt  som  muligt.  Derved  blev  Bønnen  et 
jammerligt  Hoveriarbejde,  som  Guden  krævede  udført,  men 
som  man  selv  ingen  Glæde  havde  af.  Praktiske  Folk  som  Ki- 
neserne søgte  at  tilfredsstille  Guderne  ad  mekanisk  Vej.  Man 
skrev  Bønnerne  paa  Papirstrimler,  som  en  rask  lille  Mølle 
drejede  rundt.  Men  som  Regel  gjorde  man  Brug  af  sine 
Stemmemidler.  Endnu  den  Dag  i  Dag  knæler  alle  Muselmænd 
ned,  naar  Bedetimen  raabes  ind,  og  frembærer  deres  Munds 
Ord  som  Offer  for  Allahs  Aasyn  i  den  samme  Bederetning 
og  de  samme  Ord,  saa  langt  Halvmaanen  regerer. 

Men  alle  disse  mange  Ord  og  alle  disse  Fagter,  Knæbøjnin- 
ger og  Armbevægelser  er  ikke  Bøn. 

Jesus  Kristus  lærte  Menneskenes  Børn  at  bede,  idet  han 
lærte  os  at  kalde  Gud  ved  Fadernavnet.  Han  lærte  os,  at  Bøn- 
nen ikke  var  noget,  hvormed  vi  smigrede  Guds  Forfængelig- 
hed, eller  hvormed  vi  kunde  aflokke  ham  særlige  Gunst- 
bevisninger, men  at  Bøn  var  til  vor  egen  personlige  Velsig- 
nelse og  Gavn.  Ligesom  man  ikke  aander  for  at  behage  et 
andet  Væsen,  men  for  at  holde  os  selv  i  Live,  saaledes  bør 
man  ogsaa  bede  for  at  holde  sit  eget  religiøse  Liv  vedlige. 
Jesus  sagde:  »Eders  himmelske  Fader  véd,  at  I  har  alle  disse 

Ting  behov.«  Han  véd  det  forud,  saa  vor  Bøn  skal  ikke  søge 
at  vække  hans  Opmærksomhed  eller  aabne  hans  Øjne  for  vor 
Trang;  som  vor  Fader  vil  han  skænke  os,  hvad  der  tjener  til 
vort  Bedste. 

En  god  jordisk  Fader  er  bedrøvet,  naar  hans  Børn  ikke  har 
noget  at  tale  med  ham  om,  men  han  vilde  føle  sig  krænket  i 
sin  Sjæls  Inderste,  hvis  Børnene  som  en  Slags  Erstatning 
dagligt  plaprede  ham  Ørerne  fulde  med  Remser,  med  tomme 
Ord,  hvori  deres  Hjerte  og  Sjæl  ikke  havde  Del.  Skulde  Gud 
mon  være  ringere  end  en  saadan  Fader? 

Der  er  meget  Tyrkeri  paa  Bønnens  Omraade,  ogsaa  blandt 
de  Kristne.  For  Guds  Skyld  skal  vi  sikkert  aldrig  bede,  thi 
vor  himmelske  Fader  véd  det  altsammen  forud,  men  kun  for 
vor  egen.  At  bede  er  at  tale  med  Gud,  at  lette  vort  Hjerte  for 
ham,  ikke  for  at  kræve  noget,  men  for  at  faa  Trøst  og  Hu- 
svalelse fra  ham.  Og  det  kan  vi  kun  faa  ved  at  overgive  os  til 
ham  og  underkaste  os  hans  Vilje. 

Prof.  Høffding  anfører  Jesu  Ord:  »Ske  ikke  min,  men  din 
Vilje«,  og  kalder  dem  »Verdens  religiøseste  Ord«.  Kun  naar 
denne  Følelse  gennemsyrer  vor  Bøn,  beder  vi  i  Jesu  Navn. 
At  bede  i  Jesu  Navn  er  ikke  blot  at  slutte  Bønnen  med  Or- 
dene: i  Jesu  Navn.  Det  er  i  alt,  hvad  vi  begærer,  i  alt,  hvad  vi 
kommer  frem  med  til  Gud,  at  være  besjælet  af  Ønsket  om,  at 
hans  Vilje  maa  ske,  ikke  vor. 

Og  et  Menneske,  der  beder  saaledes,  bliver  altid  bønhørt 
uden  dog  altid  at  opnaa,  hvad  han  beder  om.  Gennem  Bønnen 
overflyttes  han  fra  sin  egen  Verden  til  Guds,  lærer  at  se  sine 
egne  Forhold  med  Guds  Øjne,  lærer  Lydighed  og  Taknemme- 
lighed, og  denne  Lærdom  er  tusind  Gange  mere  værd  end  alt 
det,  vi  i  vor  Uforstand  kunde  tænke  os  at  bede  om. 

Altsaa,  Bøn  er  ikke  Ord  eller  Fagter,  men  et  Hjertes  indre 
Trang.  Et  inderligt  Begær,  et  oprigtigt  Ønske,  en  alvorsfuld 
Higen  efter  noget  stort  og  godt  er  Bøn  —  ikke  tomme  Ord, 
velklingende  Fraser  og  fromme  Fagter  og  Geberder. 

Lad  os  da,  som  Jesus  lærte  os,  bede  med  vort  Hjerte  og 

Sjæl  og  ikke  blot  med  vore  Læber.  »Og  naar  I  bede,  skulle  I 
ikke  være  som  Hyklerne;  thi  de  staa  gerne  i  Synagogerne  og 
paa  Gadehjørnerne  og  bede,  for  at  de  kunne  vise  sig  for 
Menneskene.  .  .  .  Men  naar  I  bede,  maa  I  ikke  bruge  over- 
flødige Ord  som  Hedningerne;  thi  de  mene,  at  de  skulle  blive 
bønhørte  for  deres  mange  Ord.  Ligner  derfor  ikke  dem;  thi 
eders  Fader  véd,  hvad  I  trænge  til,  førend  I  bede  ham.« 

J.  S.  H. 


MISSIONSNYHEDER. 

ANKOMST.  Ældste  J.  Howard  Fjeldsted  fra  Garland,  Utah, 
ankom  til  København  den  8.  Juni  for  at  virke  som  Missionær 
i  Danmark.  Han  er  beskikket  til  Aarhus  Konference. 

Biskop  Nibley  kaldet  til  Raadgiver. 

Ved  et  Møde  afholdt  i  Templet  den  28.  Maj  af  Præsident- 
skabet og  de  Tolvs  Raad  blev  Præs.  Anthony  W.  Ivins,  tid- 
ligere anden  Raadgiver,  forfremmet  til  første,  og  Biskop  Char- 
les W.  Nibley  kaldet  til  at  indtage  Stillingen  som  anden  Raad- 
giver til  Præs.  Heber  J.  Grant. 


MORMONS  BOG  OG  ARKÆOLOGIEN. 

(Af  J.  M.  Sjodahl  i  »Millennial  Star«.) 

For  ikke  længe  siden  blev  en  Paastand  fremsat  gaaende  ud 
paa,  at  »nyere  arkæologiske  Undersogelser  stemmer  forunder- 
ligt med  de  historiske  Kendsgerninger  givne  i  Mormons  Bog«. 
Det  forekommer  mig,  at  en  nærmere  Forklaring  af  denne  Ud- 
talelse ikke  vilde  være  af  Vejen  i  Betragtning  af  dette  Emnes 
overordentlige  Betydning. 

Nyere  Undersogelser  har  for  Eksempel  konstateret  Til- 
stedeværelsen af  en  udbredt  amerikansk  Civilisation,  der  gik 
forud  for  Hulebyggerne  og  det  gamle  Meksikos,  Mellem-  og 

Sydamerikas  Bygmestre.  De  fortæller  os,  at  de  saakaldte  Skal- 
dynger eller  Kokkenmocldinger,  der  findes  langs  Amerikas 
Kyster  hele  Vejen  rundt  fra  Maine  til  Kalifornien,  er  Oldtids- 
levninger af  en  Race,  der  opnaaede  en  vis  Grad  af  Civilisation 
»i  en  utvivlsomt  forhistorisk  Periode,  men  dog  ikke  nødven- 
digvis mange  Tusinde  Aar  gammel«,  som  Historikeren  John 
Fiske  udtrykker  det.  Dr.  Dall,  der  foretog  et  specielt  Studium 
af  Skaldyngerne  paa  de  aleusiske  Øer,  kom  til  den  Slutning, 
at  de  ældste  Levninger  dér  var  omtrent  3000  Aar  gamle,  og 
da  disse  Øer  blev  befolkede  fra  Amerikasiden,  kan  det  med 
nogenlunde  Sikkerhed  formodes,  at  de  tidligste  Skaldynger 
paa  Fastlandet  kan  fores  mindst  et  Tusinde  Aar  tilbage,  da 
der  kræves  et  saadant  Tidsrum  for  den  nødvendigvis  lang- 
somme Bevægelse  mod  Nord  fra  de  oprindelige  Bopladser, 
hvor  disse  end  har  været.  Men  ved  at  gaa  4000  Aar  tilbage 
kommer  vi  saa  omtrent  til  det  Tidspunkt,  da  det  i  Alminde- 
lighed menes,  at  Babelstaarnet  blev  bygget,  og  da  Jarediterne, 
ifølge  Mormons  Bog,  udvandrede  fra  et  Sted  i  Asien  til  den 
vestlige  Halvkugle.  Er  dette  ikke  et  Bevis  paa  Overensstem- 
melsen mellem  de  arkæologiske  Undersøgelsers  Resultater  og 
Mormons  Bog? 

Dette  bekræftes  yderligere  af,  hvad  der  ellers  vides  om 
Skaldynge-Folkene.  De  var  Fiskere  og  ernærede  sig  hoved- 
sageligt af  Østers,  Muslinger  og  andre  Havdyr.  De  var  ogsaa 
Jægere  og  skaffede  sig  mange  Livsfornødenheder  gennem 
Jagt.  De  dyrkede  Jorden,  thi  de  havde  Stenmortere,  hvori  de 
knuste  Sæden.  De  troede  paa  et  Hinsides,  hvilket  fremgaar  af 
Omhuen  for  deres  døde,  og  de  har  ført  ødelæggende  Krige, 
thi  Tegn  paa  Kanibalisme  er  fundet  i  de  udgravede  Dynger, 
og  det  kan  med  Sikkerhed  siges,  at  Kanibalisme  er  den  uben- 
dige  Krigslysts  Tvillingbroder,  som  Historien  synes  at  bevise. 
Undersøgelsen  af  fundne  Skeletdele  ledte  Dr.  Foster  til  den 
Slutning,  at  Skaldynge -Folkene  levede  forud  for  Højbyggerne 
og  var  et  særskilt  Folk. 

Jeg  fremsætter  ikke  nogen  Paastand,  som  ikke  kan  godt- 

gøres,  men  dersom  Jarediterne  var  Beboerne  af  de  Egne,  hvor 
de  ældste  Skaldynger  findes,  da  er  der  næsten  fuldkommen 
Overensstemmelse  mellem  Mormons  Bogs  Beretning  om  Ja- 
rediterne og  Resultaterne  af  de  nyeste  Undersøgelser  af  de 
Folk,  hvorfra  Skaldyngerne  stammer.  Disse  Folk  har  i  Sand- 
hed efterladt  deres  Ben  »omspredte  i  Landet  mod  Norden« 
(Omni  22)  og  sammenblandet  med  Benene  af  Dyr,  saaledes 
som  de  blev  fundne  af  Kong  Limhis  Udsendinge.  (Mosiali  8:  8.) 
Med  Hensyn  til  de  nuværende  Indianere  er  man,  paa  Grund- 
lag af  nyere  Undersøgelser,  kommen  til  den  Slutning, 

1)  At  de  tilhorer  en  Race. 

Dr.  Brinton  henregner  endog  Eskimoerne  til  denne  Race. 
Hans  Iagttagelser  gaar  ud  paa,  at  den  hele  Race  er  »ejen- 
dommelig ensartet  i  dens  fysiske  Træk,  og  Individer,  tagne 
fra  en  hvilken  som  helst  Egn  paa  Fastlandet,  kunde  let  tages 
for  at  være  en  Indbygger  af  talrige  andre  Egne«.  Han  påa- 
viser yderligere,  at  Kulturen  hos  de  oprindelige  amerikanske 
Indfødte  stærkt  bekræfter  Racens  etniske  Enhed,  og  dette, 
siger  han,  gælder  ligesaa  meget  dens  forsvundne  Nationers 
Ruiner  og  Monumenter  som  de  eksisterende  Stammers  Kul- 
turtrin. 

Dr.  Brinton  paapeger  endvidere,  at  de  amerikanske  Indi- 
aneres aandelige  Raceenhed  lægges  for  Dagen  i  deres  Sprog, 
der,  til  Trods  for  disses  Forskellighed  i  Ordforraad  og  ydre 
Form,  dog  er  slaaende  ens  i  deres  logiske  Grundelementer, 
eller  i  hvad  Humholdt  kalder  deres  »indre  Væsen«. 

Denne  Enhed  er  endelig  lagt  for  Dagen  i  deres  Samfunds- 
forhold, deres  Kunst,  Myter,  Traditioner  og  religiøse  Cere- 
monier. Er  ikke  Indianerstammernes  Raceenhed  i  Overens- 
stemmelse med  Mormons  Bogs  Lærdomme? 

2)  At  »Folkevandringerne,  hvad  Nordamerika  angaar,  rime- 
ligvis fandt  Sted  fra  Syd  til  Nord;  ejheller  mangler  der  hi- 
storiske Beviser  for  saadanne  Vandringer«.  Jeg  citerer  dette 
fra  Dr.  Foster:  De  forenede  Staters  forhistoriske  Racer, 
Side  380. 

Senere  Vandringer  var  fra  Nord  til  Syd.  Meksikanske  Op- 
tegnelser omtaler  et  Rige,  hvorfra  de  saakaldte  Tolteker  kom, 
hvilket  blev  sønderlemmet  ved  fjendtlige  Indfald  og  indre 
Uroligheder.  Det  siges,  at  efter  13  Aars  Kampe  drog  de  tilsidst 
mod  Syd  ind  i  Meksiko,  hvor  de  grundlagde  Byen  Tollan.  At 
Toltekerne  ikke  kunde  have  været  særlig  talrige,  da  de  ankom 
til  Meksiko,  fremgaar  tydelig  af  den  Kendsgerning,  at  nogle 
Arkæologer  ikke  en  Gang  betragter  dem  som  en  særskilt 
Stamme,  medens  andre  mener,  at  de  havde  dannet  et  Rige  i 
Meksiko,  der  blev  opløst  af  Aztekerne  i  det  10.  Aarhundrede 
af  vor  Tidsregning. 

Er  ikke  disse  Vandringer,  først  fra  Syd  til  Nord,  da  Nephi- 
terne  maatte  vige  for  Lamaniternes  Hærskarer,  og  derefter 
fra  Nord  til  Syd,  efter  Kampene  ved  Cumorah,  den  første 
Vandring  mod  Syd,  udtrykkeligt  omtalt  i  Mormons  Bog,  og 
den  anden  sydgaaende  Bevægelse  antydet  ved  Coriantumrs 
Flugt  til  Zarahemla  og  nogle  Nephiters  Flugt  til  »de  sydlige 
Lande«?  (Mor.  6:  15.) 

3)At  hvad  end  Oprindelsen  har  være  til  Indianernes  Civili- 
sation, og  hvilke  Omdannelser  den  end  har  gennemgaaet  som 
Følge  af  enten  indre  eller  ydre  Aarsager,  saa  bevarer  den 
endnu  umiskendelige  Tegn  paa  at  være  beslægtet  med  Asiens 
og  Ægyptens  Civilisationer  og  i  Særdeleshed  med  den  se- 
mitiske Gren  af  Østens  Kulturer. 

Dette  er  min  egen  Slutning,  baseret  paa  Indianernes  Myter 
og  Traditioner,  og  talrige  Ord  i  deres  Sprog  af  hebraisk  og 
ægyptisk  Oprindelse,  bragt  for  Dagen  gennem  nyere  Under- 
søgelser. 

Saadanne  indianske  Ord  som  Abnaki,  Manta,  Seyri,  Lamano, 
Åndes,  Malqui,  Izamal,  Ehejeh,  Rama,  Apa,  Ishu  og  Snese  af 
andre  er  øjensynligt  asiatisk  beslægtede,  og  mange  er  rene 
hebraiske  eller  ægyptiske  Ord. 

Ifølge  Adair  synger  nogle  nordamerikanske  Indianere  ved 
visse  Festligheder  disse  mystiske  Ord: 

»Yo  Meshica,  He  Meshica,  Va  Meshica.« 

Dersom  dette  er  sandt,  da  har  vi  her  en  Sang  eller  et  Kvad 
bestaaende  af  Ordene  Yoheva  Meshica,  næsten  identisk  med 
det  hebraiske  Jehovah  Mashiach  eller  den  Herre  Messias. 
Hebræerne  udtalte  aldrig  Ordet  Jehovah,  og  den  rigtige  Ud- 
tale af  det  gik  tilsidst  tabt  og  er  tabt  den  Dag  i  Dag.  Muligvis 
har  disse  Indianere  modtaget  dets  Udtale  fra  deres  lama- 
nitiske  eller  nephitiske  Forfædre  og  bevaret  det  i  denne  Sang, 
hvori  det  hellige  Ord  findes  i  tre  Stavelser  med  Ordet  Mes- 
sias efter  hver.  Adair  erklærer  ogsaa,  at  han  har  hørt  In- 
dianerne synge  en  anden  Sang,  »Shiluh  Yo,  Shiluh  He,  Shiluh 
Va«,  hvori  Ordet  Yoheva  findes  sammen  med  det  tre  Gange 
gentagne  Shiluh.  Men  Shiluh  er  øjensynligt  det  hebraiske 
Silo,  der  ogsaa  hentyder  til  Messias  og  betyder  »Budbærer« 
eller  maaske  »Fredsstifter«. 


MENNESKETS  STØRSTE  BEHOV. 

Efter  som  Verden  gaar  fremad  i  Civilisation,  bliver  Reli- 
gionen mere  og  mere  Udtrykket  for  det  aandelige  Liv.  For 
Aarhundreder  har  Hovedsagen  i  Religionen  været  Menneskers 
intellektuelle  Begreber,  og  logisk  Tænkning  har  ikke  ophørt 
med  at  være  af  største  Betydning  som  et  af  Elementerne  i 
sand  Religion. 

Religionen  maa  iføre  sig  en  eller  anden  Dragt,  og  Intellek- 
ten  som  en  Bestanddel  af  Religionen  vil  maaske  blive  mere 
og  mere  betydningsfuld  eftersom  Verdensudviklingen  fore- 
gaar,  thi  dersom  et  Menneske  arbejder  paa  Grundlag  af  en 
fejl  Forudsætning,  vil  han  ikke  udrette  saa  meget. 

»Trosforestillinger  er  nødvendige«,  siger  Carlyle,  selvfølge- 
lig forudsat  at  de  er  rigtige.  Fra  Begyndelsen  af  Verden  har 
Mennesket  følt  Tilstedeværelsen  af  en  usynlig  Verden  om- 
kring sig.  Dette  har  været  den  ene,  den  store  Ting,  der  har 
kendetegnet  Verden  altid  og  langt  mere  gennemgribende  end 
nogen  anden  tankelig  Ting.  Mennesket  har  folt  sig  omgivet 

af  en  aandelig  Verden.  Og  denne  Bevidsthed  om  Gud  er 
tusinde  Gange  mere  fremherskende  i  Dag  i  Verden,  end  den 
var  i  tidligere  Tider.  Alle  Seere,  alle  Digtere  har  givet  Udtryk 
for  Tanken  om  Menneskets  Slægtskabsforhold  til  en  Magt 
udenfor  sig  selv,  større  end  sig  selv.  Den  gamle  Psalmist  følte 
denne  Magts  umiddelbare  Nærhed  og  erklærede,  at  det  var 
umuligt  at  flygte  fra  den.  Dersom  jeg  farer  op  til  Himmelen, 
sagde  han,  da  vil  den  være  der.  Dersom  jeg  gaar  ned  i  Dybet, 
da  vil  den  være  der.  Dersom  jeg  skjuler  mig  i  Mørket,  da  er 
Mørket  Lys  omkring  mig. 

I  hensvundne  Tider  har  Menneskene  staaet  i  et  saa  nært 
Forhold  til  Gud,  som  deres  Kundskab  og  Natur  vilde  tillade. 
Religion  i  vore  Dage  betyder  hovedsageligt  at  komme  i  et 
nærmere  levende  Forhold  til  Gud.  At  faa  Tankerne  og  Fore- 
stillingerne klaret  angaaende  hans  Love,  hans  Fremgangs- 
maader  og  om  Menneskelivets  Hensigt.  Religion  er  at  er- 
hverve os  den  højeste  og  ædleste  Opfattelse  af  Gud,  som  vi 
kan,  og  da  leve  i  Overensstemmelse  dermed.  At  studere  hans 
Love  i  Stjernerne  paa  Himmelen,  i  Støvet  under  vore  Fødder, 
i  Nationernes  Udvikling,  i  Industriens  Fremskridt,  i  Rege- 
ringsforme!, Kunst,  Videnskab  og  Menneskets  individuelle 
Liv.  At  udfinde  de  guddommelige  Love,  der  er  bestemmende 
for  Livet  og  Udviklingen. 

Og  dersom  denne  Religion  er  ædel  i  Formaal,  ophøjet  i 
Kærlighed  og  uegennyttig  i  Handling,  vil  den  bringe  Menne- 
sket i  det  rette  Forhold  til  dets  Medmennesker,  hvilket  uund- 
gaaeligt  vil  bringe  det  i  det  rette  Forhold  til  Gud.  Kærlighed 
til  Gud  og  Kærlighed  til  Næsten  er  et  og  det  samme  —  de  to 
Sider  af  det  samme  Skjold.  (Deseret  News.) 

